Ungal amsaltu d tawsit n tsekla yesɛan azal d ameqqran di tallit tatrart. Tibadutin tikadimiyin i d-yettawin ungal amsaltu s yisem le polar i d-ibanen deg yiseggasen n 70. Maca yal yiwen ad d-yini belli d ṣṣenf n tsekla i d ssebba n uselmed n kra n tejrimt (s iferdisen yemgaraden am: timenɣiwt, timenɣiwt n yiman, takriṭ, tukrḍa...). D ṣṣenf i d-yettaran deg unnar isestanen d temnɣiwin tunɣimanin. S umata, tettili-d tsastant tunṣibt ay iga umsestan; s sedis n yimenzayen imaranen : anɣa, aziraz, taɣtest, amḍalmu, askar n uxeddim d tsestant. Imi iswi agejdan n tewsit-agi d tuṭṭfa n yimeɣri deg nnefs d lḥir alamma tefra taggara n udrug.